
AVIZ

asupra proiectului de Lege pentru asigurarea condiţiilor superioare de bunăstare a animalelor vii în timpul transportului de lungă durată în afara spaţiului comunitar
În conformitate cu prevederile art.94 din Regulamentul Camerei Deputaţilor, republicat, Comisia pentru mediu şi echilibru ecologic a fost sesizată spre dezbatere şi avizare cu proiectul de Lege pentru asigurarea condiţiilor superioare de bunăstare a animalelor vii în timpul transportului de lungă durată în afara spaţiului comunitar, trimis cu adresa nr. PL-x. 637/2019 din 2 decembrie 2019 și înregistrat cu nr.4c-8/842/2 decembrie 2019.
Senatul, în calitate de primă Cameră sesizată, a adoptat proiectul de Lege ca urmare a depășirii termenului de adoptare, potrivit art.75 alin.(2) teza a III-a din Constitutia României republicată.

Conform dispoziţiilor art.75 alin.(1) din Constituţia României, republicată şi ale art. 91 alin. (9) din Regulamentul Camerei Deputaţilor, republicat, Camera Deputaţilor este Cameră  decizională. 

Potrivit prevederilor art.61 din Regulamentul Camerei Deputaţilor, republicat, Comisia pentru mediu şi echilibru ecologic a dezbătut proiectul de Lege în şedinţa din data de 11 februarie 2020.

În urma dezbaterilor membrii comisiei au hotărât, cu unanimitate de voturi, avizarea favorabilă a proiectului de Lege pentru asigurarea condiţiilor superioare de bunăstare a animalelor vii în timpul transportului de lungă durată în afara spaţiului comunitar.

Consilier parlamentar, 

Andreea Negulescu

PAGE  
0

